A BIZOTTSÁG 1779/2004/EK RENDELETE
(2004. október 13.)
a Dánia lobogója alatt közlekedő hajóknak az északi menyhalra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A mélyvízi halállomány (2) halászati lehetőségeinek a 2003. és 2004. évre történő meghatározásáról szóló, 2002. december 16-i 2340/2002/EK tanácsi rendelet kvótát ír elő a kék menyhalra a 2004. évre.
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy tagállam lobogója alatt közlekedő hajókról való fogások úgy tekinthetők, hogy a megengedett kvótát kimerítették.
(3)
A Bizottsághoz eljuttatott információk szerint az északi menyhalnak a III. ICES statisztikai alterület (a Skagerrak, a Kattegat, a Sund-szoros, a Belt-tenger és a Balti-tenger, a Belt és a Sund, amely együttesen az Átmeneti terület néven is ismert) vizein Dánia lobogója alatt közlekedő vagy Dániában bejegyzett hajókról történő fogásai elérték a 2004. évre kitűzött kvótát. Belgium 2004. augusztus 1-jei kezdettel megtiltotta ezen állomány halászatát. Ennélfogva ezt a dátumot be kell tartani,
ELFOGADTA EZT A RENDELETET:
1. cikk
A Bizottsághoz eljuttatott információk szerint az északi menyhalnak a III. ICES statisztikai alterület (a Skagerrak, a Kattegat, a Sund-szoros, a Belt-tenger és a Balti-tenger, a Belt és a Sund, amely együttesen az Átmeneti terület néven is ismert) vizein Dánia lobogója alatt közlekedő vagy Dániában bejegyzett hajókról történő fogásai elérték a 2004. évre kitűzött kvótát.
E rendelet alkalmazásának időpontjától kezdve tilos az északi menyhalnak a III. ICES statisztikai alterület (a Skagerrak, a Kattegat, a Sund-szoros, a Belt-tenger és a Balti-tenger, a Belt és a Sund, amely együttesen az Átmeneti terület néven is ismert) vizein Dánia lobogója alatt közlekedő vagy Dániában bejegyzett hajókról történő halászata csakúgy, mint a kifogott állomány fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. augusztus 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 13-án.